| Medaljeoversikt |
| --- |
| Konkurrerte for Colombias flagg Colombia |
| Friidrett |
| Parapanamerikanske leker |
| Gull | Lima 2019 | F54 - Kulestøt |
| Sølv | Toronto 2015 | F54/55 - Diskos |
| Gull | Guadalajara 2011 | F54/55/56 - Kulestøt |
| Parasøramerikanske leker |
| Gull | Santiago 2014 | F53-57 - Spydkast |
| Gull | Santiago 2014 | F53-57 - Diskos |

**Yanive Torres Martinez** (født 26. november 1979) er en colombiansk funksjonshemmet friidrettsutøver, som konkurrerer i klassen F54. Dette er en klasse for sittende utøvere i parafriidrett.

Bakgrunn
--------

Martinez var aktiv som barn, og drev med svømming og basketball. I 1997 fikk hun Hepatitt A, som gjorde at hun følte seg svak. En dag, før hun visste at hun hadde Hepatitt A, klatret hun opp i et appelsintre for å ta en appelsin, og falt hun ned og skadet ryggmargen, slik at hun mistet bevegelsen i beina. Denne skaden skjedde 12. mars 1997. Hun begynte med parafriidrett i 2008, og debuterte internasjonalt i parafriidrett i 2010.

I tillegg til idretten har hun jobbet i et forlag, og hun har vært instruktør ved sportsinstituttet IDRD i Bogota.

Idrettskarriere
---------------

Martinez deltok i Parapanamerikanske leker 2011 i Mexico, og vant der kulestøt i klassen F54/55/56. Hun deltok også i spydkast, der hun kom på fjerdeplass. Året etter deltok hun i Paralympiske sommerleker 2012 i London, der hun kom på niendeplass i spydkast og 14.-plass i kulestøt.

Under Para-VM i friidrett 2013 deltok hun i spydkast, kulestøt og diskos. I spydkast kom hun på fjerdeplass, med ny områderekord for Amerika i klassen F54 med 15,59 meter. Hun satte personlig rekord i diskos med 14,09 meter, og kom der på sjuendeplass, og hun endte på sjetteplass i kulestøt. Hun deltok i Parasøramerikanske leker 2014 (Para-South American Games) i Santiago i Chile, og hun vant der diskos og spydkast.

Hun deltok i Parapanamerikanske leker 2015, og fikk der sølv i diskos, bak Elizabeth Rodrigues Gomes fra Brasil. I tillegg kom hun på fjerdeplass i spydkast og femteplass i kulestøt. Hun satte ny mesterskapsrekord i spydkast for klassen F54, med 15,09 meter. Under Paralympiske sommerleker 2016 kom hun på femteplass i kulestøt, men fikk ingen tellende kast i spydkast.

Hun deltok i Parapanamerikanske leker 2019 i Lima i Peru, og vant der spydkast i klassen F54, foran Sebastiana Lopez Arellano fra USA og Poliana Fatima Sousa fra Brasil. Hun satte ny mesterskapsrekord for klassen F54, med 16,92 meter. Hun deltok også i diskos i klassen F55, der hun kom på sjuendeplass, og i kulestøt i klassen 53/54/55, der hun kom på åttendeplass.

Referanser
----------

1. ↑  IDRD - *Marian, mi medalla más hermosa: Yanive Torres* Arkivert 7. november 2019 hos Wayback Machine. besøkt 6. november 2019.
2. 1 2 3 4  IPC - *Yanive Torres Martinez*, besøkt 6. november 2019.
3. ↑  IPC - *Guadalajara*, besøkt 6. november 2019.
4. ↑  IPC - *IPC Athletics World Championships Lyon 2013 - Official Results Book*, besøkt 6. november 2019.
5. ↑  Departamento Administrativo del Deporte - *Juegos Parasuramericanos Santiago de Chile 2014* Arkivert 6. november 2019 hos Wayback Machine. besøkt 6. november 2019.
6. ↑  Toronto 2015 - *Yanive Torres Martinez*, besøkt 6. november 2019.
7. ↑  Toronto 2015 - *Athletics - Results - Women's Javelin Throw F53/54 Final*, besøkt 6. november 2019.
8. ↑  Lima 2019 - *Result - Women's Javelin Throw F54 Final* Arkivert 12. november 2019 hos Wayback Machine. besøkt 7. november 2019.
9. ↑  Lima 2019 - *Yanive Torres Martinez* Arkivert 21. september 2019 hos Wayback Machine. besøkt 7. november 2019.

Eksterne lenker
---------------

* (en) Profil hos IPC
* (en) Profil hos Parapanamerikanske leker 2019 Arkivert 21. september 2019 hos Wayback Machine.
* (en) Profil hos Parapanamerikanske leker 2015